alexandrainst/scandi-wiki huggingface dataset:
Seglvik

Seglvik er ei veglaus bygd i Kvænangen kommune i Troms og Finnmark. Bygda ligg på austsida av Kvænangsfjorden, om lag 119 km sjøveg aust-nordaust for Tromsø. Seglvika ligg om lag to km sør for fylkesgrensa mot Finnmark og har kort veg til Lopphavet. Bygda har i dag snøggbåt-samband med kommunesenteret i Kvænangen og med Skjervøy, i tidlegare tider var Seglvika stoppestad for dampskipsruter.

Bygda er i dag bustad for fleire personar, som fiskarar, og verksemda Valhalla Orca Expedition , som driv kvalsafari med spekkhoggarar.

Seglvik har kaianlegg for hurtigbåtar, og driftar dette på vegner av Seglvik og nabobygda Andsnes, som ligg i Loppa kommune. Dette kaianlegget var eit fellesprosjekt mellom Loppa og Kvænangen kommune, då vêrforholdea i Andsnes var for stormfulle vinterstid til at ein kunne skipa eit kaianlegg der.

Anders Larsen var frå Seglvik.

Fotnotar

Kjelder
Norsk Allkunnebok. IX. Bandet. 1960

Bygder i Troms og Finnmark
Geografi i Kvænangen
Rotsund

Rotsund er ei bygd i Nordreisa kommune i Troms og Finnmark. E6 passerer gjennom bygda, som ligg ved det sørlege innløpet til Rotsundet, ein fjordarm av Lyngenfjorden. Frå Rotsund er det 20 km i søraustleg retning til kommunesenteret Storslett. Rotsund kapell ligg i bygda.

Før bygda fekk vegsamband med utomverda var Rotsund ein dampskipstoppestad i det dåverande Skjervøy herad, 91 km sjøveg aust-nordaust for Tromsø. I dag går det ferje frå Rotsund over Rotsundet til ferjestadene Hamnes og Klauvnes på Uløya.

Kjelder
Norsk Allkunnebok. IX. Bandet. 1960

Bakgrunnsstoff
 i dag Rotsund

Bygder i Troms og Finnmark
Busetnader i Nordreisa
Ferjeleie i Noreg
Villmarkspanel

Villmarkspanel er innvendig eller utvendig bordkleding av ukanta bord. Borken er fjerna, men elles er den naturlege overflata på tømmerstokken intakt, og panelborda følgjer den naturlege forma og avsmalinga til tømmerstokken. Villmarkspanel får på den måten eit rustikt, villmarksaktig preg.  Ein kan leggje villmarkspanel som liggjande eller ståande bordkleding, det vil seie med vannrette eller loddrette bord.

Villmarkspanel er ei nyare nemning for ein gammal type bordkleding. I gammal tid kunne sagbruksprivilegia stille krav om at trelast til innanbygds bruk skulle vere vankanta eller ukanta, slik at meir av tømmerstokken vart utnytta. 

Når ein set opp villmarkspanel, monterer ein borda med margsida inn, sidan det er den breiaste sida. Dette er eit brot på det som elles er rekna som god byggjeskikk – vanlege kanta bord vil ein helst montere med margsida ut, sidan borda ved tørkinga vil kuve motsett veg av krumminga på årringane. Når borda vert sette opp med margsida inn, kan det ved tørkinga danne seg gliper mellom borda.  Dessutan har margsida av borda eit breiare felt med kjerneved.

Nokre produsenter av villmarkspanel bøter på dette ved å frese ein snudd kant, slik at borda kan spikrast opp med margsida ut.

Kjelder

 Trebygningar
Bygningsdetaljar
Samuelsberg

Samuelsberg er ei bygd på sørsida av Kåfjorden i Kåfjord kommune i Troms og Finnmark. E6 passerer gjennom bygda, som tidlegare var ein dampskipstoppestad, 113 km sjøveg aust for Tromsø.

Kjelder
Norsk Allkunnebok. IX. Bandet. 1960

Bygder i Troms og Finnmark
Geografi i Kåfjord
Bamiyan-provinsen

Bamiyan-provinsen er ein av 34 provinsar i Afghanistan. Han ligg i det sentrale afghanske høglandet, i Hindu Kush-fjella. Administrasjonssenteret i provinsen heiter også Bamiyan. Provinsen ligg i Hazarajat-regionen, hovudområdet til hazarafolket i Afghanistan. Bamiyan var ein del av silkevegen, og kulturen der er blitt påverka både frå austleg og vestleg hald.

Historie
Som resten av Afghanistan er Bamiyan blitt erobra av mange ulike hærfolk.  På 800-talet blei området herja av Yaqub ibn Layth Saffari, grunnleggjaren av det muslimske saffaridedynastiet. I 1221 blei Shahr-i Gholgholah, forløparen til Bamiyan by, lagd i ruinar og dei fleste innbyggjarane drepne av mongolane under Dsjenghis khan. Under den første anglo-afghanske krigen blei det utkjempa slag i Bamiyan i 1840.

Under krigen i Afghanistan frå 2001 har provinsen utmerka seg ved å vera fredelegare enn områda rundt. Internasjonale hjelpeprogram er komne i gang, og mange barn går på skule. Blant dei er rundt 45 % jenter. Provinsen var også den første i Afghanistan med ein kvinneleg guvernør, Habiba Sarabi.

Innbyggjarar
Provinsen har rundt 418 500 innbyggjarar. Hazarafolk er den største folkegruppa, rundt 90 % av innbyggjarane tilhøyrer dei. Rundt 10 % er tadsjikar, resten er for det meste pastjunar og tatarar.

Størsteparten av hazaraener er sjiamuslimar, medan dei andre folkegruppene hovudsakleg er sunnimuslimar.

Kulturarv
Bamiyan-dalen er eit viktig kulturlandskap med fleire fornminne frå det første hundreåret til 1200-talet som er skrivne inn på UNESCO si liste over verdsarv. Her finst  buddhistisk kunst og arkitektur påverka av gandharaskulen og andre retningar, mellom anna gamle buddhistiske holekloster med det som til no er verdas eldste oljemåleri. Frå muslimske hundreår finst ruinfestningane Shahr-i Ghulghulah og Qallai Kaphari A og B. Sprenginga av to kjempemessige ståande buddhastatuar her i 2001, utført av fundamentalistiske muslimar, vekte avsky over heile verda.

Jordbruk og natur
Bamiyan-provinsen er kjenneteikna av vakker natur. Landbruk er ein viktig næringsveg, og provinsen er særleg kjend for å dyrka poteter. Det blir også dyrka bygg og kveite, i tillegg til at ein held husdyr. Kalde vintrar gjer at bønder i Afghanistan berre får ein haust i året, til forskjell frå varmare område i Afghanistan.

Band-i-Amir er ei gruppe sterkt farga innsjøar vest i provinsen danna av naturlege demningar. Dei har lenge vore turistmål og valfartsstad for sjiamuslimske afghanarar. Innsjøaen blei verna av den første nasjonalparken i Afghanistan, som blei laga i 2009.

Kjelder

 

 
Provinsar i Afghanistan
Rundhaug

Rundhaug er ei bygd i Målselv kommune i Troms og Finnmark. Bygda har daglegvarebutikk, verkstad, skule, barnehage og hotell. Målselva renn forbi Rundhaug, som ligg ved vegkrysset mellom Fylkesveg 87 og Fylkesveg 854. 

Under andre verdskrigen la den tyske okkupasjonsmakta ein leir for russerfangar i bygda. Desse fangane vart sett til å lage store holer, bunkersar i fjellet.

Kjelder

Denne artikkelen bygger på «Rundhaug» frå ,  den 15. mai 2013.  
Norsk Allkunnebok. IX. Bandet. 1960

Bygder i Troms og Finnmark
Busetnader i Målselv
Rebbenes

Rebbenes er ei bygd i Karlsøy kommune i Troms og Finnmark. Bygda ligg på austsida av Rebbenesøya, ved Skagøysundet. Frå Rebbenes er det ein om lag 90 km lang biltur til Tromsø, inkludert ferje over Skagøysundet. Rebbenes låg fram til 1964 i det tidlegare Helgøy herad, med dampskip sirka 60 km sjøveg nord for Tromsø.

Kjelder
Norsk Allkunnebok. IX. Bandet. 1959

Bygder i Troms og Finnmark
Geografi i Karlsøy
Skatvik

Skatvik er ei bygd i Senja kommune i Troms og Finnmark. Bygda ligg på sørsida av Senja, ved Solbergfjorden, i kring 60 km nordaust for Harstad. Namnet kjem av norrønt Skatavikr, og viser til eit landskap med vikar mellom små nes.

Kjelder
Norsk Allkunnebok. IX. Bandet. 1960

Bakgrunnsstoff
Foto av Skatvika

Busetnader i Senja
Bygder i Troms og Finnmark
Senja
Kokkíni

Kokkíni (gresk Κοκκίνι) er ein landsby vest på øya Kérkyra i periferieininga Kérkyra i periferien Dei joniske øyane i Hellas. Kokkíni var hovudsete i den tidlegare kommunen Parélii, som no er ei kommunaleining i kommunen Sentral-Kérkyra og dei diapontiske øyane.

Referansar 

Kokkini
Féakes

Féakes (gresk Φαίακες) er ein tidlegare kommune nordaust på øya Kérkyra i periferieininga Kérkyra i periferien Dei joniske øyane i Hellas. Féakes vart innlemma i kommunen Kérkyra i 2011, men inngår frå 2019 som ei kommunaleining i kommunen Sentral-Kérkyra og dei diapontiske øyane.

Referansar 

Feakes
Feakes
Ýpsos

Ýpsos (gresk Ύψος) er ein landsby nordaust på øya Kérkyra i periferieininga Kérkyra i periferien Dei joniske øyane i Hellas. Ýpsos var hovudsete i den tidlegare kommunen Féakes, som no er ei kommunaleining i kommunen Sentral-Kérkyra og dei diapontiske øyane.

Referansar 

Ypsos
3. serierunde i Oddsenligaen avdeling 1 2013

3. serierunde i Oddsenligaen avdeling 1 2013 vart gjennomført med fem kampar laurdag 27. april og dei to siste måndag 29. april. Både ,  og  stod med tre sigrar på rad etter denne runden.

Kampfakta

Kjelder
 Fotball

3
4. serierunde i Oddsenligaen avdeling 1 2013

4. serierunde i Oddsenligaen avdeling 1 2013 vart gjennomført med to kampar laurdag 4. mai, to kampar søndag 5. mai, ein kamp måndag 6. mai og ein kamp onsdag 8. mai. 

Kenneth Kjevik skåra hat-trick for  i sigeren deira over  på bortebane. Agron Hoti på  vart utvist for å ha slått etter ein motspelar tidleg i første omgang av kampen mot . Østsiden vann likevel kampen 3–1.  

Kampen mellom  og  vart utsett på ubestemt tid.

Kampfakta

Kjelder
 Fotball

4
5. serierunde i Oddsenligaen avdeling 1 2013

5. serierunde i Oddsenligaen avdeling 1 2013 vart gjennomført med ein kamp torsdag 9. mai, fire kampar laurdag 11. mai og to kampar måndag 13. mai.

Kampfakta

Kjelder
 Fotball

5
WISE J1049-5319

WISE J1049-5319 (stutt for WISE J104915.57-531906) er eit binærsystem av to brune dvergar som ligg 6,5 ljosår unna jorda. Med det er det det tredje næraste stjernesystemet til jorda, det næraste som er oppdaga sidan 1916, då Barnardstjerna vart oppdaga.

Systemet vart oppdaga av Kevin Luhman på bilete tekne av Wide-field Infrared Survey Explorer-teleskopet (WISE), og oppdaginga vart kunngjord i 2013.

Kjelder 
 The Closest Star System Found in a Century  - pressemelding frå Penn State-universitetet

Dobbeltstjerner
Barnardstjerna

Barnardstjerna er ein raud dverg som ligg kring 6 ljosår unna jorda i stjernebiletet Slangeberaren. Han vart oppdaga i 1916 av Edward Emerson Barnard og utgjer det nest næraste stjernesystemet etter Alfa Centauri.

Barnardstjerna har den største kjende eigenrørsla av alle stjerner, og sett frå jorda flytter ho seg éin månediameter på under to hundreår.

Kjelder 
 «Barnard's Star» s. 48 i Phillip's Astronomy Encyclopedia utgjeven i 2002

Slangeberaren
Oppdagingar av Edward Emerson Barnard 
Hovudseriestjerner klasse M
BY Draconis-variable
Stjerner med eigennamn
Gliese- og GJ-objekt
Durchmusterung-objekt
Hipparcos-objekt
Himmellekamar oppdaga i 1916
Eigenrørsle

Eigenrørsla (symbol µ) er den tilsynelatande rørsla til ei stjerne på himmelen over eit år grunna rørsla til stjerna sjølv i verdsrommet. Eigenrørsla vert målt i bogesekund per år. Barnardstjerna har den største kjende eigenrørsla med 10,27 bogesekund per år. Dei fleste stjernene har eigenrørsler på under 0,1 bogesekund per år.

Kjelder 
 «proper motion» i Astronomy Encyclopedia, Philip's, 2002, s. 321.

Astrometri
Stjerneastronomi
Alykés

Alykés (gresk Αλυκές) er ein tidlegare kommune nordvest på øya Zákynthos i periferieininga Zákynthos i periferien Dei joniske øyane i Hellas. Alykés inngår frå 2011 som ei kommunaleining i kommunen Zákynthos.

Referansar 

Alykes
Alykes
1. serierunde i Oddsenligaen avdeling 2 2013

1. serierunde i Oddsenligaen avdeling 2 2013 vart gjennomført med to kampar laurdag 13. april, fire kampar søndag 14. april og ein kamp måndag 15. april.

Kampfakta

Kjelder
 Fotball

1
Katastári

Katastári (gresk Καταστάρι) er ein landsby nordvest på øya Zákynthos i periferieininga Zákynthos i periferien Dei joniske øyane i Hellas. Katastári var hovudsete i den tidlegare kommunen Alykés, som no er ei kommunaleining i kommunen Zákynthos.

Referansar 

Katastari
Nyx

Nyx (gammalgresk , 'natt") var den greske gudinna for, eller personleggjeringa av, natt. Ho var rekna som mor til andre personleggjorte guddommar som Hypnos (Søvn) og Thánatos (Død).

Bakgrunnsstoff
Nyx ved theoi.com

Greske gudar
Nattgudar
Kronborg Fyr

Kronborg Fyr er eit fyr som er installert 34 meter over havet i det nordaustre tårnet på Kronborg slott i Helsingør i Danmark.

Soga om fyret
Avgjerda om å etablere eit fyr på Kronborg slott har bakgrunn i ei utgreiing som  kommandørkaptein (seinare viseadmiral) Andreas Lous gjorde i 1768 om å få til ein tryggare skipsfart gjennom Øresund. Han gjorde framlegg om å byggje to fyr på Nakkehoved ved Gilleleje og eit fyr i det nordaustre tårnet på Kronborg slott.

Til skilnad frå dei to Nakkehoved Fyr, stod fyret i tårnet på slottet ferdig til bruk allereie i 1770, og var i motsetnad til dei (der ljoset kom frå glødande kol i opne jarnkorger på toppen av tårna) eit lampefyr sett saman av tre-fire oljelamper med veik og med blankpolerte messingplater attom for å kaste ljoset ut over sjøen gjennom dei seks vindauga i tårnet. Dei to fyra på Nakkehoved og fyret på Kronborg slott vart tent samstundes 1. april 1772 i medhald av ei forordning frå 26. desember 1771, som òg fastsette at fyravgifta i Øresund skulle aukast med ein tredel. Men flesteparten av dei sjøfarande godtok ikkje avgiftsauken. I ein freistnad på å truge og tvinge avgiftsauken gjennom, vart det gjeve ei forordning som fastsette at fyra ville verte sløkka 1. desember 1772, og ikkje ville verte sett i drift att før avgiftsauken vart godteke.

Men avgiftsauken vart likevel ikkje godteke, og det gjekk 28 år før fyra kom i drift att. Takka vere  Poul Løvenørn, som gjorde ei utgreiing der han oppmoda om at dei tre fyra vert sett i drift att, vart både Nakkehoved Fyr og Kronborg Fyr sett i drift att i 1800. Store utbetringar og endringar var då gjort på både Nakkehoved og på Kronborg. På Kronborg hadde den øvste parten av tårnet vorte fjerna, og det var montert ei lanterne med lampe og spegel. I 1842 vart fyret det fyrste i Danmark som fekk ei linseapparat, som i 1878 vart skifta ut med eit nytt linseapparat med roterande overstykke og raude glas, slik at fyret ljoste skiftevis raudt og kvitt.  I 1925 vart Kronborg Fyr omgjort til vinkelfyr, det vil seie at skipa fekk synt den rette leia i sundet ved sektoren med det kvite ljoset frå fyret, medan grønt og raudt ljos synte på kva side av den kvite ljosvinkelen skipet låg på. Brennaren vart samstundes skifta ut med ei elektrisk glødelampe, og ljosstyrken vart på 14679 candela.

Bakgrunnsstoff
 Internettside med opplysningar om mellom andre ''Kronborg Fyr.

Fyr i Danmark
Øresundsregionen
Helsingør kommune
Chaghcharan

Chaghcharan (persisk , Chaghcharān, []) er ein by og eit distrikt i sentrale Afghanistan som er provinshovudstad for Ghor-provinsen. Byen ligg på sørsida av Hari-elva, 2 230 moh. Han har rundt 15 000 innbyggjarar, dei fleste persisktalande.

Før den afghanske borgarkrigen var Chaghcharan ein marknadsby for husdyr der ein kjøpte og selde kyr, sauar og geiter.
Byen har vegsamband med Kabul i aust og Herat i vest; han ligg rundt 35 mil frå kvar. Vegen kan vera stengd på grunn av dårleg vêr om vinteren. Chaghcharan flystripe ligg nordaust for byen.

Chaghcharan har eit sjukehus som er blitt drive med støtte frå Leger uten grenser gjennom fleire år.

Historie
Ghor-området husa ei rekkje ulike folkegrupper og religionar fram til islam blei innført av Mahmud av Ghazni på 900-talet. Etter at ghaznavidedynastiet fall på 1100-talet fekk eit lokalt dynasti, ghuridedynastiet eller shansabānī, makta i Ghor. Området blei erobra av mongolane under Djenghis khan på 1200-talet, og var del av Ilkhanatet fram til 1300-talet.

Chakhcherān er først nemnd ved namn i Baburnama, eit verk frå 1500-talet som skildrar stormogul Babur si vitjing  i 1507 undervegs til  Kabul. Det var då ein by i Gharjistan-regionen.

I 2001 blei byen teken av Nordalliansen etter å ha vore under herredømet til Taliban.
I juni 2004 tok styrkane til krigsherren Abdul Salaam Khan byen, og guvernøren måtte flykta.
Nokre dagar seinare kom den afghanske hæren til byen saman med nokre amerikanske soldatar, og opprørarane flykta i forkant.

I juni 2005 skipa ISAF-styrkar leidd av Litauen ei PRT-gruppe i byen.

Klima

Chaghcharan har eit fuktig kontinentalklima (Köppen si klimaklassifisering Dsb) med kalde, snørike vintrar og varme, tørre somrar. Området har lite nedbør som hovudsakleg fell vinter og vår.

Innbyggjarar
Det bur rundt 15 000 menneske i Chaghcharan, slik at byen er den største i provinsen. Dei største folkegruppene i provinsen er persisktalande tadsjikar (96 %), pasjtunar og hazarafolk (2 % kvar i 2002).

Kjelder 

Denne artikkelen bygger på «Chaghcharan» frå ,  den 16. mai 2013.

Bakgrunnsstoff 

Dupree, Nancy Hatch (1977): An Historical Guide to Afghanistan. 1st Edition: 1970. 2nd Edition. Revised and Enlarged. Afghan Tourist Organization. (Chapter 32 - Chakhcharan to Herat)

Ghor-provinsen
Byar i Afghanistan
Arkádii

Arkádii (gresk Αρκάδιοι) er ein tidlegare kommune nord på øya Zákynthos i periferieininga Zákynthos i periferien Dei joniske øyane i Hellas. Arkádii inngår frå 2011 som ei kommunaleining i kommunen Zákynthos.

Referansar 

Arkadii
Arkadii
Vanáto

Vanáto (gresk Βανάτο) er ein landsby nord på øya Zákynthos i periferieininga Zákynthos i periferien Dei joniske øyane i Hellas. Vanáto var hovudsete i den tidlegare kommunen Arkádii, som no er ei kommunaleining i kommunen Zákynthos.

Referansar 

Vanato
Khaibarpasset

Khaibarpasset (tidlegare Khyberpasset) er eit fjellpass som ligg på grensa mellom Pakistan og Afghanistan.
Passet går gjennom nordaustre Safed Koh, ein del av Hindukushfjella.  Khaibarpasset er rundt 53 km langt og når opp til 1072 moh. Det bind saman byane Kabul og Peshawar.

Historisk var Khaibarpasset ein viktig del av Silkevegen. Det har også vore brukt av ei rekkje erobrarar i begge retningar, mellom anna Darius I av Persia, Aleksander den store, Djengis khan og andre mongolar, Mahmud Ghaznavi, Muhammad Ghori og Ranjit Singh.

Då britane okkuperte i området befesta dei passet. Etter første verdskrigen fekk dei bygd ein jernbane gjennom passet. Jernbanen mellom Jamrud nær Peshawar og den afghanske grensa nær Landi Kotal blei opna i 1925. Under andre verdskrigen reiste britane «draketenner» (hitlertenner) av sement for å hindra ein mogleg tysk tankinvasjon av India.

Kjelder

Bakgrunnsstoff

Fjellovergangar i Afghanistan
Fjellovergangar i Pakistan
Hindukush
Grunne

Grunne eller banke  er eit større eller mindre område i hav, sjø, vatn eller seglbare elvar der botn ligg høgare opp mot vassflata enn i områda ikring. Grunna kan liggje så høgt at ho er farleg for skipsfarten eller båttrafikken,  som til dømes slike grunner som vert kalla rev vanlegvis vil vere.

Grunner i havet som ligg djupare enn at dei er til hinder for skipstrafikken, vil ofte vere gode stader for fiskeri, og vert då gjerne kalla fiskegrunner eller fiskebankar, som  Doggerbank (òg kalla berre Dogger) og Fladen grunn (òg kalla berre Fladen) i Nordsjøen, og Trænabanken og Haltenbanken langs norskekysten er nokre få av ei mengd døme på.

Grunne er ofte òg ei nemning for ei strandsone der vatnet er særs grunt ut frå land eit stykkje; ein kan «symje eller vasse på grunna» før ein vert trygg og dugande nok til «å symje på djupet».

Bakgrunnsstoff
Kart over fiskebankar utarbeidd av Meteorologisk institutt

Sjå òg
Flu
Rev
Sjømerke, IALA maritime bøyesystem

Rev
Kyst- og havlandformer
Borussia Dortmund

{{Infoboks fotballklubb
|namn = Borussia Dortmund
|bilete = Borussia Dortmund logo.svg
|fullt namn = Ballspielverein Borussia 09 e.v. Dortmund
|kallenamn =
|kort namn = BVB
|grunnlagd = 19. desember 1909
|heimebane = Westfalenstadion
|kapasitet = 81,365
|eigartittel = President
|eigar = Reinhard Rauball
|styreleiar = Hans-Joachim Watzke
|trenar = Marco Rose
|liga = Bundesliga
|sesong = 2021/22
|plassering = 2. plass i Bundesliga
|anna =
|nettstad = www.bvb.de
|mønster_va1 = _bvb2122H
|mønster_ha1 = _bvb2122H
|mønster_k1 = _bvb2122H
|mønster_sh1 = 
|mønster_so1 = _bvb2122hl
|venstrearm1 = FFEE00
|høgrearm1 = FFEE00
|kropp1 = FFFFFF
|shorts1 = 000000
|mønster_va2 = _bvb2122a
|mønster_ha2 = _bvb2122a
|mønster_k2 = _bvb2122a
|mønster_sh2 = 
|mønster_so2 = 
|venstrearm2 = 000000
|kropp2 =000000
|høgrearm2 = 000000
|sokkar2 =000000
|shorts2 =000000
|mønster_va3 =_bvb2021t
|mønster_k3 =_bvb2021t
|mønster_ha3 =_bvb2021t
|mønster_sh3 =_bvb2021t
|mønster_so3 =_bvb2021t
|venstrearm3 =FFFFFF
|høgrearm3 =FFFFFF
|kropp3 =FFFFFF
|sokkar3 =FFFFFF
|shorts3 =FFFFFF
}}

Ballspielverein Borussia 09 e.V. Dortmund, til dagleg kjend som Borussia Dortmund eller BVB, er eit tysk idrettslag i Dortmund i Nordrhein-Westfalen. Fotballklubben Borussia Dortmund spelar i den tyske toppserien; Bundesliga. Klubben er ein av dei fotballklubbane i Tyskland som har vunne flest trofe.

Borussia Dortmund vart stifta i 1909 av 17 fotballspelarar frå Dortmund. Høgdepunktet for fotballaget er sigeren i Meisterligaen i 1997. Også i 2013 nådde klubben finalen i Meisterligaen, som end med tap 1-2 for Bayern München. Borussia Dortmund gjekk til topps i Cupvinnarcupen i 1966, og vart då den fyrste tyske klubben som sigra i ei europeisk fotballturnering for klubblag. Derimot tapte Borussia Dortmund finalen i UEFA-cupen 1993 og på ny finalen i same turneringa i 2002. Borussia Dortmund har vunne åtte tyske seriemeisterskap og tre nasjonale cupmeisterskap.

Sidan 1974 har Borussia Dortmund spela heimekampane på Westfalenstadion, det største fotballstadion i Tyskland. Borussia Dortmunds draktfargar er gule trøyer og svarte bukser. Klubben har i lang tid rivalisert med Schalke 04, ein klubb frå nabobyen Gelsenkirchen.

Spelarstall 
Endra 29. august 2021

Kjelder

Bakgrunnsstoff 
 
 

Denne artikkelen bygger på «Borussia Dortmund» frå ,  den 16. mai 2013.  

Tyske fotballag
Dortmund
Skipingar i 1909
Fotballag skipa i 1909
Bayer Leverkusen

Bayer 04 Leverkusen, i Noreg kjend som Bayer Leverkusen er ein tysk fotballklubb i Leverkusen i Nordrhein-Westfalen. Fotballklubben var den største og mest velkjende avdelinga av idrettslaget TSV Bayer 04 Leverkusen, som namnet viser vart skipa i 1904. Fotballavdelinga av TSV Bayer 04 vart ekskludert frå idrettslaget i 1999. Fotballklubben og -selskapet Bayer 04 Leverkusen GmbH vart då skipa 1. april 1999.

Største triumfen feira Bayer Leverkusen då fotballaget vann UEFA-cupen i 1988. Fem år seinare vart klubben tysk cupmeister. I 2002 nådde Bayer Leverkusen finalen i Meisterligaen, der vart tap 1-2 mot Real Madrid. Bayer Leverkusen har spela i Bundesliga sidan 1979, men aldri vunne noko seriemeisterskap. Derimot har klubben fem gongar sikra seg sølvmedaljane i den tyske toppserien.

Bayer Leverkusen spelar heimekampane på BayArena. Dei fremste, lokale rivalane til Bayer Leverkusen er FC Köln.

Kjelder
Denne artikkelen bygger på «Bayer 04 Leverkusen» frå ,  den 16. mai 2013.  
 

Tyske fotballag
Fotballag skipa i 1904